open-index/open-wikipedia-markdown huggingface dataset:
תאונה

ממוזער|שמאל|250px|'''"במטבח המנזר"''', ציור מאת אדולף הומבורג (Adolf Humborg)
**תאונה** היא אירוע פתאומי, בלתי צפוי ובלתי מתוכנן, שנגרם עקב ליקוי בסביבה או ליקוי פיזי והביא לפגיעה פיזית או נפשית באדם או לנזק לרכוש. בדרך כלל הכוונה לנזק חמור יחסית.

תאונה היא לרוב מעשה ידי אדם, להבדיל מאסון טבע, שרבים ממאפייניו דומים לאלה של תאונה, אך הוא איננו נובע מפעולה אנושית. דוגמאות לתאונות:
* **[[תאונת דרכים]]**: תאונה שבה מעורב כלי רכב אחד לפחות הנמצא בתנועה;
* **[[תאונת עבודה]]**: פגיעה גופנית או נפשית בעובד תוך כדי עבודתו ובשל עבודתו;
* **תאונת אימונים**: תאונה המתרחשת תוך כדי אימונים של יחידה צבאית, (למשל תאונות אימונים בחיל האוויר הישראלי). אימונים אלה נעשים לעיתים תוך שימוש באש חיה או בתנאי פעילות קיצוניים, ולכן סכנת התאונה גבוהה בהם ומצריכה נקיטת אמצעי זהירות בהתאם.

תאונה שבה יש הרוגים רבים קרויה **אסון**. לעיתים ניתן שם זה לתאונות שבהן הרוגים מעטים, אך הותירו רושם רב, כגון אסון פסטיבל ערד ואסון המכביה.

תאונה עלולה לנבוע מסיבות רבות, ובהן:
* טעות אנוש של אדם המעורב בתאונה או של אדם אחר;
* רשלנות של אדם המעורב בתאונה או של אדם אחר;
* חוסר ערנות של המעורב בתאונה, כתוצאה מעייפות, שכרות, הסחת הדעת וכדומה;
* חוסר מיומנות בהפעלת כלי מורכב ומסוכן, למשל נהיגת מכונית בידי אדם שלא הוכשר לכך.
* כשל טכני
* פגעי הטבע

## מניעת תאונות וצמצום נזקי התאונות
שמאל|ממוזער|250px|שני רכבים לאחר התנגשות, שהיא תאונת דרכים נפוצה
[שמאל|ממוזער|200px|[שילוט חוצות, חלק ממסע פרסום של משרד התחבורה, שנועד למנוע תאונות דרכים הנובעות מנהיגה במצב של שכרות]]
תאונות עלולות לגרום לנזק כבד, עד כדי אובדן חיי אדם או נזק גדול לרכוש, ולכן ננקטים צעדים שונים לצמצום הנזק. כללי בטיחות (למשל, פוקה-יוקה) מיועדים להתוות התנהגות שבה הסיכון לתאונה קטן. אמצעי בטיחות מיועדים למנוע תאונות (גדר מסביב לאזור בנייה, למשל, מגינה מפני כניסה בטעות לאזור מסוכן זה), או לצמצם את הנזק בעת התרחשות תאונה (חגורת בטיחות, למשל, נועדה לצמצם את הפגיעה בעת תאונת דרכים).

ארגונים הפועלים לצמצום מספר התאונות מדגישים כי לעיתים "תאונה" נובעת מרשלנות, ולכן ניתן למנוע אותה. דוגמה: קמפיין "אלכוהול ונהיגה, רצח בכוונה תחילה!" שמנהל משרד התחבורה, שולח לציבור מסר שתאונת דרכים כתוצאה מנהיגה בשכרות (שבה הסיכון לתאונה גדל) אינה תאונה אלא פגיעה מכוונת.

## ביטוח
בכל מקום שיש בו פוטנציאל לתאונות כלשהן, נהוג לרכוש ביטוח. ברכבים נפוץ מאוד לרכוש ביטוח רכב בגין פגיעה ברכב עצמו, וכן ביטוח צד ג' למקרה שהרכב פוגע בכלי אחר. החוק מחייב את הנהג לרכוש ביטוח חובה בגין פגיעות גוף. נהג אשר נוסע ללא ביטוח חובה, עובר עבירת תנועה (ישראל) חמורה.

## פיצויים
להתמודדות עם הנזק הכספי הגלום בתאונה משמשות תוכניות ביטוח שונות, כאלה המפצות על הנזק שנגרם לרכוש, וכאלה המפצות על אובדן ההכנסות הנובע מתאונה שגרמה לפגיעה בגוף.
* במסגרת המוסד לביטוח לאומי פועל ענף נפגעי תאונות, המעניק גמלה לאדם שתאונה פגעה ביכולת ההשתכרות שלו, ואין מקור אחר שיפצה אותו על כך.
* חברות הביטוח מציעות ביטוח תאונות אישיות, הכולל פיצוי במקרה של תאונה שגרמה נזק גופני למבוטח.
* תוכניות לביטוח רכוש כוללות גם פיצוי בגין נזקי תאונה.
* תוכניות לביטוח פנסיוני ולביטוח חיים כוללות פיצוי לכל מקרה של נכות או מוות, כולל מקרים שבהם הנכות או המוות נגרמו כתוצאה מתאונה.

כאשר הנזק שגרמה התאונה נובע מרשלנות של גורם כלשהו, יכול הנפגע לתבוע פיצוי מגורם זה.

## קישורים חיצוניים

* ביטוח לאומי - נפגעי תאונות
* "בטרם" - המרכז הלאומי לבטיחות ולבריאות ילדים
* 
* 

## הערות שוליים

*
בעיית המחסור

**בעיית המחסור** היא מושג יסודי בכלכלה המבטא את ההבדל שבין רצונות הפרטים לבין כמות המשאבים המוגבלת במשק. מוצרים שאינם במחסור לא ייחשבו למוצרים כלכליים. אין חוסר באוויר, למשל, ולכן הוא אינו מוצר כלכלי, אך לעומתו זהב נמצא בכמות מוגבלת, ולכן הוא מוצר כלכלי. 

מתופעת המחסור נובע שכל החלטה לייצר מוצר כלכלי מסוים כרוכה בוויתור על ייצור מוצר אחר. כלל זה הוא הבסיס לשלוש שאלות היסוד של הכלכלה, לעקומת התמורה, לעלות האלטרנטיבית ולעוד עקרונות ומושגים בתורת הכלכלה.

## שלוש שאלות היסוד
שלוש שאלות היסוד של הכלכלה הן שלוש השאלות שכל משק נאלץ לשאול:

1. מה וכמה לייצר?

2. איך לייצר?

3. בשביל מי לייצר – מי יצרוך את המוצרים?

בשוק חופשי, תקבענה התשובות על שאלות אלו על ידי ביקוש והיצע לכל מוצר. בשוק שבו יש רשות מרכזית מתכננת (רוסיה הסובייטית למשל) יקבעו התשובות על ידי הרשות או הממשלה.

## עקומת התמורה
שמאל|ממוזער|250px|עקומת התמורה
עקומת התמורה מבטאת את בעיית המחסור באופן גרפי: אם נניח כמודל משק שבו קיימים שני מוצרים בלבד, ארונות ואוניות, הרי שהעקומה היא אוסף נקודות הייצור המקסימליות של המשק — נקודות שמהן הגדלת הייצור בענף אחד כרוכה בהקטנת הייצור בענף השני — וגבול יכולת הצריכה במשק סגור.

הימצאות על העקומה בנקודה כלשהי פירושה ניצול אופטימלי של גורמי הייצור. הימצאות בתוך העקומה פירושה ניצול שאינו אופטימלי (שזה המצב ברוב המדינות בשאיפה לכיוון העקומה כמובן) ואילו הימצאות מחוץ לעקומה יכולה להתקיים רק אם ישנם שיפורים טכנולוגיים המעלים את כל העקומה כלפי מעלה, או על ידי סחר חוץ המאפשר למדינה להתמקצע בייצור מוצרים שהיא יעילה יותר בייצורם וכך להגדיל את אפשרויות הצריכה כאשר אפשרויות הייצור אינן משתנות.

## עלות אלטרנטיבית
עלות אלטרנטיבית היא הוויתור על ייצור מוצר אחד הכרוך בייצור מוצר אחר. לדוגמה, בשרטוט הנ"ל בשביל לייצר A אוניות המשק ויתר על ייצור חלק מהארונות והסתפק בייצור F ארונות. הוויתור הזה נקרא עלות אלטרנטיבית כוללת, נוסף על כך ישנן עלות אלטרנטיבית ממוצעת: העלות הכוללת חלקי A — מספר האוניות שיוצרו; ועלות אלטרנטיבית שולית אשר מודדת על כמה ארונות ויתרנו במחזור ייצור בשביל להוסיף למחזור הייצור של האוניות את האוניה האחרונה.

## קישורים חיצוניים

קטגוריה:מיקרו-כלכלה
פיטר אטקינס

פרופ' **פיטר ויליאם אטקינס** (באנגלית: Peter William Atkins; נולד ב-10 באוגוסט 1940) הוא כימאי אנגלי ששימש כעמית מחקר ופרופסור לכימיה פיזיקלית בלינקולן קולג' באוניברסיטת אוקספורד. הוא מחברם של ספרים רבים, ובפרט של ספרי לימוד בכימיה. שלושה מספריו, *Physical Chemistry* (כעת במהדורה האחת עשרה), *Molecular Quantum Mechanics* (כעת במהדורה חמישית) ו-*Inorganic Chemistry* (כעת במהדורה חמישית) הם מספרי הלימוד הנפוצים ביותר כיום בתחומם ברמה האקדמית. הוא גם מחברם של ספרי מדע פופולרי רבים, בעיקר בתחום הכימיה.

## קורות חיים
אטקינס נולד ב-1940 באמרשם (Amersham) שבאנגליה לוויליאם הנרי ואלן לואיס (אדוארדס) אטקינס. הוא למד בבית הספר המקומי, ולאחר מכן למד כימיה לתואר ראשון (אותו סיים ב-1961) ולדוקטורט (אותו סיים ב-1964 בהדרכת פרופ' מרטין סימונס) באוניברסיטת לסטר. הדוקטורט היה בנושא תהודת ספין חשמלי. בשנים 1964-1965 שימש כעמית הרקנס (Harkness fellow) באוניברסיטת קליפורניה בלוס אנג'לס (UCLA). משם עבר ללינקולן קולג' באוניברסיטת אוקספורד, שם הוא הרצה עד פרישתו ב-2007.
שימש בפרופסור אורח באוניברסיטת טוקיו (1974), בטכניון (1979), באוניברסיטת פודאן (סין, 1979) ובאוניברסיטאות נוספות.

אטקינס הוא עמית (Fellow) בחברה המלכותית לכימיה, מטעמה זכה במדליית מלדולה ב-1969. הוא משמש גם כראש הוועדה לחינוך כימי של איגוד IUPAC. הוא זכה במדליית נייהולם (Nyholm Medal) ב-1999, וקיבל תוארי דוקטור לשם כבוד מאוניברסיטת אוטרכט (1992) ומאוניברסיטת מנדלייב במוסקבה (2006).

אטקינס הוא אתאיסט מוצהר, והוא העביר הרצאות ופרסם ספרים בנושאי הומניזם, אתאיזם ועל חוסר ההתאמה הקיימת, לדעתו, בין דת ומדע.

אטקינס נישא בשנת 1964 לג'ודית אן קירטון, וב-1970 נולדה בתם ג'ולייט לואיז טיפאני. השניים התגרשו ב-1983. ב-1991 הוא נישא לחברתו לעבודה פרופ' סוזן גרינפילד  (לימים הברונית גרינפילד), ממנה התגרש ב-2005. ב-2008 נישא לפטרישיה-ג'ין נובס (ברנד במקור).

## מספריו
ספרי לימוד אקדמיים
* **General Chemistry** מהדורה ראשונה 1989, מהדורה שנייה 1992, מהדורה רביעית 2000
** **כימיה כללית** (יחד עם לורטה ג'ונס), רעננה, האוניברסיטה הפתוחה, 2006
* **Molecular Quantum Mechanics** מהדורה ראשונה 1970, מהדורה חמישית 2010
* **Inorganic Chemistry** מהדורה ראשונה 1980, מהדורה חמישית 2010
* **Physical Chemistry** מהדורה ראשונה 1978, מהדורה עשירית 2014, מהדורה אחת עשרה 2018
* **Concepts in Physical Chemistry**, מהדורה ראשונה 1995, מהדורה שנייה 2024. 
ספרים לציבור הרחב
* **Molecules** מהדורה ראשונה 1987, מהדורה שנייה 2003
* **The Second Law** 1995
* **The Periodic Kingdom**
* **Reactions - The private life of atoms**
* **הממלכה המחזורית : מסע לארץ היסודות הכימיים**, הד ארצי, 2000
* **Creation Revisited**
* **Galileo’s Finger: The ten great ideas of science** 2003
* **אצבע גלילאו: עשרת הרעיונות הגדולים של המדע**, תרגם מאנגלית: יכין אונא. הוצאות דביר ומאגנס.

## לקריאה נוספת

* **Who's Who in the World**, 21st edition
* **Debrett's People of Today**. Debrett's Peerage Ltd., 2006
* **Contemporary Authors Online**, Gale, 2006.


## קישורים חיצוניים

* 
* 

## הערות שוליים

קטגוריה:אתאיסטים בריטים
קטגוריה:מחברי ספרי מדע פופולרי
קטגוריה:כימאים בריטים
קטגוריה:מחברי ספרי לימוד
קטגוריה:בוגרי אוניברסיטת לסטר
קטגוריה:סגל אוניברסיטת אוקספורד
קטגוריה:כימאים פיזיקליים
קטגוריה:אנגלים שנולדו ב-1940
צפרדע גוליית

**צפרדע גוליית** (שם מדעי: *Conraua goliath*) היא מין אפריקני של צפרדעים מהסוג *[[Conraua]]*. היא המין הגדול ביותר בסדרת חסרי זנב – אורכה מגיע לכדי 35 סנטימטרים, ומשקלה יכול להגיע לשלושה קילוגרמים. היא ידועה בניתורה החזק, שכן היא יכולה לנתר למרחק של שלושה מטרים בניתור אחד. אף על פי כן, היא מתעייפת לרוב אחרי שניים עד שלושה ניתורים חזקים שכאלה. תפוצתה מצומצמת יחסית, והיא נמצאת בעיקר במערב אפריקה. אוכלוסיית צפרדעי גוליית הולכת ומידלדלת בשל גורמים שונים, בהם הרס של בתי גידול ושבייתה לצורכי גידול כחיית מחמד. צפרדעי גוליית יכולות להגיע לגיל של 15 שנים.

את צפרדע גוליית, הקרויה לעיתים גם **צפרדע אתיופית**, ניתן למצוא לרוב בקרבת נהרות שזרימתם מהירה ושקרקעיתם חולית בקמרון ובגינאה המשוונית. נהרות אלו יחסית נקיים, וריכוז החמצן בהם יחסית גבוה. האזורים בהם היא חיה הם לרוב לחים במיוחד והטמפרטורה בהם גבוהה יחסית.

עונת הייחום של צפרדעי גוליית מתרחשת בתקופה של החודשים יולי ואוגוסט. בכל גוש של ביצים ניתן למצוא כמספר מאות של ביצים. גוש הביצים מוצמד לצמחים הגדלים על קרקעית הנהר. מהרגע בו הביצים בוקעות, הראשנים יסיימו את התפתחותם בתוך 85 עד 95 ימים. במהלך התפתחותם, הם אוכלים בעיקר צמח מיוחד, הוא תת-המין *Dicraea warmingii warmingii*. באופן מוזר, הצפרדעים והראשנים של צפרדעי גוליית אינם גדולים מהביצים והראשנים של מיני חסרי זנב הקטנים ממנה בהרבה. צפרדע גוליית מטילה כ-25,000 ביצים.

צפרדעי גוליית היו בעבר מקור מזון בחלקים מסוימים במערב אפריקה. הן היו מיוצאות לגני חיות ולמגדלי חיות בכל העולם. הצפרדעים לא הסתגלו לשבייה, ורק במקרים נדירים התרבו שם. בשל סיווגן כשל מין הנתון בסכנת הכחדה, ממשלת גינאה המשוונית הגבילה את ייצוא הצפרדעים לכדי 300 צפרדעים בשנה. למזלן של הצפרדעים, קשה יחסית למצוא אותן בטבע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1906
קטגוריה:ניאובטרכיה
קטגוריה:מערב אפריקה: דו-חיים
קטגוריה:פאונת מים מתוקים במערב אפריקה
קטגוריה:בעלי חיים הקרויים על שם מפורסמים
קטגוריה:טקסונים שתוארו בידי ז'ורז' אלבר בולנז'ר
ואדי דילב

**ואדי דילב** או "נחל דלב" הוא נחל אכזב בהרי בנימין המתחיל צפונית מערבית לעיר רמאללה, והוא חלק משמורת דלבים. תחילת הנחל בקו פרשת המים של הרי בית אל, סמוך לרמאללה. לאחר כ־20 ק"מ, הנחל מתמזג לתוך נחל מודיעים מזרחית למודיעין עילית.

בחלקים המזרחיים של הנחל קיימים מפלים, ומעוק סלע. בנחל מספר מעיינות הנובעים כל השנה, הבולטים שבהם הם המעיינות עין דילבא, עין מזור ועין בובין (עין מזור ועין בובין נובעים ביובל של הנחל). לאורך הנחל תחנות שאיבה, טחנת קמח עתיקה ודרך רומית. סביב הנחל גדל חורש ים-תיכוני.

## מקור השם
מקור השם של הנחל הוא מערבית ומתייחס לעצי הדולב המזרחי הגדלים באופן טבעי, סמוך למעיינות שבו. השם הערבי "ואדי דילב" או "ואדי א-דילב" ניתן בנוסף גם למקומות שונים בארץ ישראל בהם גדלים עצי דולב:
* נחל דולב בהרי ירושלים.
* עין חמד הקטע בו מתחיל נחל כסלון.
* נחל נמר ליד מערת קשת באזור הרכס הצפוני של נחל בצת שבגליל המערבי.

## פעילות תושבי הסביבה
הנחל זורם סמוך ליישוב דולב ופעמים קרובות תושבי היישוב ותושבי יישובים סמוכים, כמו טלמון ונריה יורדים לוואדי ומטיילים באזור. הנחל עובר בסמוך לצומת "הפרסה" שם נוהגים לעצור תושבים להנות מהמים. בשנות עברו הייתה נוצרת בריכה גדולה והנחל אף היה מציף את הכביש לעיתים. כיום כל השטח מלא בבטון "שמעביר" את המים במהירות.

בשנים האחרונות נשפך לנחל ביוב מהעיר רמאללה וכפרי הסביבה. עובדה זו, בנוסף לשפיכת פסולת בניין מהכפר עין קניא, וכפר בדואי שהתיישב על הנחל, הורסים את הטבע ואת השמורה, משנים את תוואי הזרימה, הורסים את הצמחייה המקומית ומבריחים את בעלי החיים מהמקום.

## ראו גם
* שמורת דלבים

## קישורים חיצוניים
* שמורת דלבים באתר טבע ונופים בישראל

קטגוריה:השומרון: נחלים
קטגוריה:בנימין
קטגוריה:דולב
קטגוריה:הרי יהודה: נחלים
פינלנדיזציה

**פינלנדיזציה** היא מונח גאו-פוליטי מתחום היחסים הבינלאומיים המיוחס לתופעה של הרחבת השפעה פוליטית של מדינה אחת על מדינה שכנה באמצעים עקיפים. המונח נקבע על שם התופעה ההיסטורית שמזוהה עמה, בה הייתה נתונה פינלנד להשפעה פוליטית כבדה מצד ברית המועצות בתקופת המלחמה הקרה. ראשית ההשפעה היא בתחום יחסי החוץ, הנחשבים לאחד מהסממנים המרכזיים של ריבונות על פי עקרונות המשפט הבינלאומי, אך לרוב עוד הרחיקה לכת גם להשפעה על מדיניות פנים.

ייחודיות התופעה היא בכך שהמדינה המושפעת שומרת על ריבונותה ומעמדה הבינלאומי, ואף מנצלת פרצות בגבולות הגזרה הפוליטיות שמוגדרות לה על ידי המדינה המשפיעה. דוגמה לכך ניתן למצוא בהצטרפותה של פינלנד כחברה קבועה של המועצה הנורדית, לארגון אזור הסחר החופשי האירופי (EFTA) ב-1961, ולארגון לפיתוח ושיתוף פעולה כלכלי (OECD) ב-1969, כל זאת תוך כדי שמירת מעמדה כמדינה נייטרלית, עיקרון שהיה חשוב במדיניות החוץ של ברית המועצות.
## קישורים חיצוניים

קטגוריה:פינלנד: היסטוריה
קטגוריה:יחסים בין-לאומיים
קטגוריה:יחסי ברית המועצות – פינלנד
קטגוריה:מונחים ומושגים במלחמה הקרה
רובע פנסי הגז (סן דייגו)

250px|ממוזער|שמאל|שער הכניסה לרובע פנסי הגז בסן דייגו
**רובע פנסי הגז** (באנגלית: **Gaslamp Quarter**) הוא רובע הנמצא במרכז העיר סן דייגו שבקליפורניה. שם הרחוב ניתן לו על שם פנסי הגז המוצבים לאורך הרחוב. רוב הבתים בשכונה הם מהתקופה הוויקטוריאנית. ברחוב שוכן האצטדיון הפתוח פטקו פארק (Petco Park) אשר נפתח בשנת 2004. 

## היסטוריה
פיתוח השכונה החל בשנת 1867 על ידי אלונזו הורטון אשר רכש 800 אייקרים של אדמה באזור שנקרא העיר החדשה (New Town). בסוף שנות ה-80 של המאה ה-19 השכונה קיבלה את השם סטינגרי (Stingaree). השכונה נחשבה אז לאזור מצוקה, והייתה מלאה בזנות, אלכוהול וסמים. תושבי השכונה היו אנשים ממעמד סוציאלי נמוך.

בשנים 1916-1990 יותר מ-120 מבנים נהרסו ונשרפו ואנשים רבים נותרו ללא קורת גג. 
בשנות ה-50 של המאה ה-20 שיכן האזור בתי בושת, מועדוני חשפנות, בתי קולנוע המקרינים סרטים פורנוגרפיים ועוד.
### שיפור האזור
בשנות ה-70 של המאה ה-20 החל בסן דייגו תהליך שימור של מבנים היסטוריים, מבנים כאלה היו לרוב בסטינגרי ושימורם הביא לסגירת מכוני הליווי ולהעלאת רמת החיים בשכונה.

בשנת 1976 הוחלט להציב ברחובות השכונה פנסי גז כדי לתת לאזור מראה ייחודי יותר, שישתלב עם המבנים ההיסטוריים שבה. 
כך גם שונה השם של השכונה ל"רובע פנסי הגז".

כיום האזור הוא אחד מהאזורים הפופולריים ביותר בעיר.
## הערות שוליים

## קישורים חיצוניים

* אגודת רובע פנסי הגז
* מידע על רובע פנסי הגז

קטגוריה:סן דייגו
דולב

קטגוריה:שמות משפחה עבריים
קטגוריה:שמות פרטיים עבריים
קטגוריה:שמות פרטיים שמקורם בצמחים
לאו מקארי

**תומאס לאו מקארי** (באנגלית: **Leo McCarey**; 3 באוקטובר 1898 – 5 ביולי 1969) היה במאי קולנוע, תסריטאי ומפיק אמריקאי, זוכה ארבעה פרסי אוסקר. במהלך הקריירה שלו היה מעורב ביצירת קרוב ל-200 סרטים, בעיקר קומדיות, בו הוא הציג את האלגנטיות וחוש ההומור המעודן שלו. הבמאי הצרפתי, ז'אן רנואר אמר פעם כי "אין במאי הוליוודי שמבין באנשים יותר מלאו מקארי".

מקארי נולד בלוס אנג'לס ונכנס לתחום הראינוע כעוזר במאי של טוד ברואנינג ב-1920. אך התמקצע באולפנים של האל רואץ' עד לסוף העשור. רואץ' שכר את מקארי ב-1923. בתחילה כתב לסדרת הסרטים "הכנופיה שלנו" ועוד כמה אחרים, ומשם התקדם לבימוי והפקה של עשרות סרטים קצרים עד לסוף העשור. רואץ' היה זה שצִיווֵת את מקארי ללורל והארדי, כשאלה רק החלו לעבוד ביחד כצמד (1927). הוא ביים רק שלושה סרטים עם לורל והארדי, אולם כתב חלק גדול מן התסריטים. ב־1929 התמנה לסגן מנהל מחלקת ההפקה באולפניו של רואץ'.

בעידן הסרט המדבר החל בעבודה על סרטים באורך מלא, לאור ניסיונו הרב בסרטים קצרים, והוא זכה לעבוד עם גדולי הכישרונות הקומיים האמריקאים של זמנו, כמו אדי קאנטור, האחים מרקס, להם ביים את הסרט שנחשב לטוב שבסרטיהם - "מרק ברווז", וו. סי. פילדס, מיי וסט והרולד לויד. הוא זכה בפרס האוסקר הראשון שלו בקטגוריית בימוי על הקומדיה הרומנטית "האמת האיומה" (1937) בכיכובו של קרי גרנט, בה הציג גרנט את אישיותו הססגונית, שתלווה אותו בהמשך סרטיו. סרט זה נחשב לגדול סרטי ה- "screwball comedy" ז'אנר של קומדיה המבוססת על עלילה מהירה ומפותלת, וחילופי דברים שנונים, שהיה נפוץ באותה התקופה. ב-1940 הפיק והשתתף בכתיבת התסריט לסרט "אשתי המועדפת" עם קרי גרנט ואיירין דאן.

מעבר לחיבתו לקומדיות, מקארי היה נוצרי קתולי אדוק, והתייחס ברצינות רבה לבעיות חברתיות. במהלך שנות ה-40 עבודתו נהייתה לרצינית יותר - מקארי דאג מההשלכות של מלחמת העולם השנייה על העולם. ב-1944 הוא ביים את הדרמה הקומית "הולך בדרכי". הסרט עסק בכומר בעל יוזמה, האב הצעיר פרנק צ'אק או'מלי בגילומו של בינג קרוסבי וביחסיו עם כומר בכיר ממנו. סרט זה היה המצליח ביותר באותה שנה בארצות הברית, אשר בעקבותיו מקארי ביים וכתב סרט המשך, "פעמוני סנט מרי", שיצא לאקרנים שנה אחר כך. "הולך בדרכי" זכה ב-7 פרסי אוסקר, כשלראשונה זוכה אדם אחד בשלושה פרסי אוסקר בשנה אחת: מקארי, שהיה על תקן במאי, תסריטאי ומפיק זכה על שלושתם באוסקר.

קהל הצופים הגיב בשליליות לגבי כמה מסרטיו של מקארי לאחר מלחמת קוריאה (1950–1953). לדוגמה, סרטו האנטי קומוניסטי "בני, ג'ון" (1952), נכשל בקופות. אולם חמש שנים אחר כך חזר להצליח, כשביים את הקומדייה הרומנטית "רומן בלתי נשכח", בכיכובם של קארי גרנט ודברה קר, שהיה לגרסה מחודשת לסרט "סיפור אהבה" משנת 1939, שגם אותו כתב וביים מקארי. בעקבות הצלחת "רומן בלתי נשכח" המשיך מקארי באותו כיוון, כששנה אחר כך ביים את הקומדייה "Rally 'Round the Flag, Boys!", בכיכובו של פול ניומן. סרטו הבא הוא גם סרטו האחרון, היה דרמה בשם "השטן לעולם אינו ישן", על פי הרומן של פרל בק.

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:במאי ראינוע
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:זוכי פרס גלובוס הזהב: במאים
קטגוריה:זוכי אוסקר: הבימוי הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אוסקר: הסיפור הטוב ביותר
קטגוריה:אמריקאים שנולדו ב-1898
קטגוריה:אמריקאים שנפטרו ב-1969
נחל דולב

**נַחַל דֹּלֶב** הוא נחל בהרי ירושלים בפרוזדור ירושלים, ומהווה אחד משלושת הנחלים השייכים לשמורת נחל דולב. שני הנחלים האחרים הם נחל המערה ונחל אזן. שלושת נחלים אלה מהווים חלק מאגן הניקוז של נחל שורק, מתחברים לנחל זנוח ומשם מתנקזים לנחל שורק באזור בית שמש.

נחל דולב מתחיל באזור המושב נס הרים, בגובה של כ-700 מטרים מעל גובה פני הים, ולאחר כשבעה קילומטרים מגיע צפונית למושב זנוח, בגובה של כ-250 מטרים, שם הוא מתחבר לנחל זנוח. שביל המסומן בשחור מס' 9341 יורד מכביש 3866 מחסיה-נס הרים באפיקו של נחל דולב עד לכביש 3855. שמורת נחל דולב נמצאת בחלקו הצפוני של פארק עצמאות ארצות הברית, המשתרע על פני כ-30,000 דונם בשיפולים הדרום-מערביים של הרי יהודה.

## קישורים חיצוניים
* 
* נחל דולב באתר טבע ונופים בישראל
*שמורת נחל דולב באתר טבע ונופים בישראל

קטגוריה:הרי יהודה: נחלים
קטגוריה:יהודה: שמורות טבע
קטגוריה:יישובי המזלג
תימא (כתב עת)

**תימא** הוא כתב עת אקדמי שפיט המוקדש לחקר יהדות תימן, מורשתה ותרבותה.

פרופ' יוסף יובל טובי הקים את כתב העת בשנת תשמ"ט. מקור השם כפול: שמו של עם תימני קדום, וגם שמו של נווה מדבר ידוע בתימן. מאז הקמתו, כתב העת יוצא לאור על ידי "האגודה לטיפוח חברה ותרבות". האגודה וכתב העת נושאים את זכרו של עובדיה בן שלום, מייסד ונשיא האגודה. 

נכון לשנת תשפ"ה יצאו לאור 22 גליונות. החל משנת תשפ"ה, עורך כתב העת הוא ד"ר אריאל מלאכי, וחברי מועצת המערכת הם: פרופ' נחם אילן, פרופ' מאיר בר-אשר, פרופ' יעל גילעת, פרופ' ירון הראל, פרופ' יוסף-יובל טובי, ד"ר דורון יעקב, ד"ר אורי מלמד, פרופ' בת-ציון עראקי קלורמן ופרופ' אורי שחמון.

בין המשתתפים בכתב העת ישנם יוצאי תימן רבים אך גם אחרים (אקדמאים וכותבים מהשורה). ביניהם ניתן למנות את פרופ' משה פיאמנטה, פרופ' שמעון שרביט, פרופ' יהודה רצהבי, פרופ' משה חלמיש, הרב יוסף קאפח, עליזה שנהר, דן בניה סרי ואחרים.

## קישורים חיצוניים
*עמוד כתב העת תימא באתר האגודה לטיפוח חברה ותרבות

קטגוריה:ישראל: כתבי עת מדעיים
קטגוריה:חוקרי יהדות תימן
קטגוריה:ישראל: כתבי עת למדעי היהדות
היועץ המשפטי לכנסת

**היועץ המשפטי לכנסת** עומד בראש הלשכה המשפטית של הכנסת. מעמדו, תפקידיו והליך מינויו הוסדרו לראשונה רק בשנת 2001, עם הוספתו של פרק ז' לחוק הכנסת, התשנ"ד-1994. החוק נחקק תחת התפיסה כי היועץ המשפטי של הרשות המחוקקת צריך להיות מקביל ככל האפשר ליועץ המשפטי של הרשות המבצעת, הוא היועץ המשפטי לממשלה. על כן, נקבעו בחוק מספר הוראות הדומות להוראות לגבי היועץ המשפטי לממשלה, בנוגע לתנאי הכשירות, להליך המינוי ועוד.

## תפקידיו של היועץ המשפטי לכנסת
תפקידיו של היועץ המשפטי לכנסת קבועים בסעיף 17 לחוק הכנסת:
* ייעוץ ליושב ראש הכנסת, לנושאי התפקידים בכנסת ולמוסדותיה בכל ענייני חוק ומשפט הנוגעים לסמכויותיהם ולתפקידיהם.
* ייעוץ לוועדות הכנסת בכל הנוגע להליכי החקיקה.
* ייעוץ לחברי הכנסת בכל עניין הנוגע לכנסת והנובע מחברותם בה.
* ייצוג הכנסת בערכאות. בשנת 2008 תוקן הסעיף העוסק בייצוג בערכאות, ונקבע בו כי בכל הליך שבו נדונה שאלת תוקפו של חוק, תוזמן הכנסת להשמיע את עמדתה. תיקון זה בא בעקבות פסיקת בג"ץ לפיה רק היועץ המשפטי לממשלה הוא שישיב בהליך זה.

## הליך מינויו של היועץ המשפטי לכנסת ותקופת כהונתו
החוק קובע כי רשאי להציג את מועמדותו לתפקיד מי שהוא אזרח ישראל ותושב ישראל, הכשיר לשמש כשופט בית המשפט העליון, ושלא היה פעיל פוליטי או חבר במפלגה בחמש השנים שקדמו להצגת המועמדות.

את היועץ המשפטי לכנסת ממנה יושב ראש הכנסת, באישור ועדת הכנסת ולפי המלצת ועדה ציבורית שבראשה עומד שופט בית המשפט העליון בדימוס וחברים בה גם יושב ראש ועדת הכנסת, יושב ראש ועדת חוקה חוק ומשפט, יושב ראש הוועדה לענייני ביקורת המדינה, נציב שירות המדינה או נציגו, ראש לשכת עורכי הדין או נציגו, וכן נציג האקדמיה המומחה בתחום המשפט הציבורי.

תקופת כהונתו של היועץ המשפטי עומדת על 5 שנים, אך יושב ראש הכנסת רשאי, באישור ועדת הכנסת, להאריך תקופה זו. סיום כהונתו של היועץ בטרם חלוף חמש השנים תיתכן אם התפטר, הגיע לגיל 65, או הועבר מתפקידו, באחת משלוש העילות הקבועות בחוק: אם הורשע בפסק דין סופי בעבירה פלילית (למעט עבירות קלות המפורטות בחוק), עשה מעשה שאינו הולם את מעמדו או שנבצר ממנו דרך קבע למלא את תפקידו. היועצת המשפטית לשעבר, נורית אלשטיין, מונתה לתפקידה ב-31 באוקטובר 2005, אך היא סיימה את תפקידה בטרם חלוף חמש שנים, בהגיעה לגיל 65 באפריל 2010. היועצת הנוכחית היא עו"ד שגית אפיק.

## הלשכה המשפטית של הכנסת
לצדו של היועץ המשפטי לכנסת משמש גם משנה ליועץ המשפטי, שמתמנה על ידי יושב ראש הכנסת לפי הצעת היועץ המשפטי לכנסת. 

מתוקף תפקידו עומד היועץ המשפטי לכנסת גם בראש הלשכה המשפטית של הכנסת. לשכה זו מורכבת מיועצים משפטיים של הוועדות השונות, מעורכי דין העוסקים בייצוגה של הכנסת בערכאות ומעורכי דין העוסקים בפעילותה המנהלית השוטפת של הכנסת בכל הנוגע לחוזים, מכרזים וכיוצא בזה.

## היועצים המשפטיים לכנסת

## קישורים חיצוניים

* היועץ המשפטי לכנסת והלשכה המשפטית של הכנסת, 2010, פרלמנט 66, אתר המכון הישראלי לדמוקרטיה
*היועץ המשפטי לכנסת ומקומו בהפרדת הרשויות בהליכי החקיקה

## הערות שוליים

*
קטגוריה:הכנסת
קטגוריה:ישראל: מינהל ציבורי
דורון

## הערות שוליים

קטגוריה:שמות פרטיים עבריים לגברים ולנשים
קטגוריה:שמות משפחה
פרנק בורזייגי

**פרנק בורזייגי** (באנגלית: **Frank Borzage**; ) היה במאי ושחקן אמריקאי, הנודע בזכות הרומנטיקה המיסטית שבסרטיו.

## ביוגרפיה
בורזייגי נולד ב-1894 בסולט לייק סיטי, יוטה. הוא היה השני מבין 14 הילדים של המהגר האיטלקי לואיג'י בורזאגה, בזמנו כורה פחם יליד רונצונה  (חבל טרנטינו-אלטו אדיג'ה) ושל אשתו השווייצרית-הגרמנייה מריה ריג (Ruegg) בעבר פועלת בבית חרושת למשי. הוא החל את דרכו בתעשיית הקולנוע ההוליוודית כשחקן סרטי ראינוע. בין השנים 1912–1918 כיכב ביותר מ-110 סרטים, רובם סרטים קצרים שלא נשתמרו. הבולט מבין סרטיו כשחקן היה "Intolerance: Love's Struggle Throughout the Ages", של הבמאי ד. וו. גריפית', אולם הוא הופיע שם רק כניצב.

שנה לאחר שהחל לשחק בסרטים, החל בורזייגי גם לביים סרטים קצרים, ולקראת סוף העשור הוא החל לביים סרטים ארוכים מ-20 דקות.

על סרטו "הרקיע השביעי" משנת 1927 קיבל את פרס האוסקר הראשון על בימויו. סרטים חשובים אחרים שביים הם "מלאך הרחוב" (1928), "כוכב מזל" (1929), "ילדה רעה", שזיכה את בורזייגי פעם נוספת בפרס האוסקר על בימוי "הקץ לנשק" - עיבוד ראשון לספרו של ארנסט המינגוויי, שהיה מועמד בפרס האוסקר לסרט הטוב ביותר (1932), "תשוקה" (1936) עם גרי קופר ומרלן דיטריך, "מטען מסתורי" (1940) - בו כיכבו קלארק גייבל וג'ואן קרופורד, ו"מיין הספרדית" - עם מורין או'הרה, שצולם בטכניקולור באולפני RKO, לראשונה מִזה עשור.

תרומתו לתעשיית הקולנוע זכתה להכרה כשבורזייגי קיבל כוכב בשדרת הכוכבים של הוליווד, מספר 6300.

## קישורים חיצוניים

* 
* 

קטגוריה:אמריקאים ילידי יוטה
קטגוריה:סולט לייק סיטי: אישים
קטגוריה:במאי ראינוע
קטגוריה:שחקני ראינוע
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה איטלקים
קטגוריה:אמריקאים ממוצא איטלקי
קטגוריה:אמריקאים ממוצא שווייצרי
קטגוריה:זוכי אוסקר: הבימוי הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1894
קטגוריה:אמריקאים שנפטרו ב-1962
פרדי והדרימרס

ממוזער|להקת פרדי והחולמים, 1965
**פרדי והדרימרס** (פרדי והחולמים, באנגלית: **Freddie and the Dreamers**) הייתה להקת רוק בריטית, מהעיר מנצ'סטר מתחילת שנות ה-60.
## היסטוריה
הלהקה הוקמה בשנת 1959 על ידי פרדי גאריטי. הלהקה, שהופעת הבמה שלה הייתה קומית, קיבלה חוזה בחברת EMI. להיט הבכורה שלהם בשנת 1963 היה If you gotta make a fool of somebody של ג'יימס ריי, כשגם שני הלהיטים הבאים שאותם חיבר מיץ' מארי, הגיעו אל שלושת הגדולים במצעד הבריטי. בשנת 1964 המשיכה הלהקה להוציא להיטים שזכו להצלחה בינונית, ביניהם I love you baby של פול אנקה. בשנת 1965 כבשו פרדי והחולמים את השוק בארצות הברית והגיעו עם הלהיט השני שלהם I’m telling you now לראש המצעד האמריקאי, וכמו כן הומצא ריקוד על שמו של מנהיג הלהקה שהונצח בלהיט Do the Freddie. בשנת 1966 הקליטה הלהקה אלבום עם שירי ילדים מהסרטים של דיסני שלא הצליח כמו גם הלהיטים בעלי הסגנון המצחיק שהוציאו בשלוש השנים הבאות לפני שהפסיקו להקליט.

## להיטי הלהקה

*If you gotta make a fool of somebody #3UK 06/63
*I’m telling you now #2UK #1US 08/63
*You were made for me #3UK #21US 12/63
*Over you #13UK 03/64
*I love you baby #16UK 06/64
*Just for you #41UK 07/64
*I understand #5UK #36US 12/64
*A little you #26UK #48US 05/65
*Do the Freddie #18US 06/65
*Thou shalt not steal #44UK 11/65
*If you’ve gotta minute baby 03/66
*Playboy 07/66


## תקליטי EP של הלהקה

*If you gotta make a fool of somebody #8UK 1963
*Songs from "What a crazy world" #15UK 1964
*You were made for me 1964
*Over you #17UK 1964
*Just for you (EP with songs by Peter and Gordon) #20UK 1964
*Ready Freddie go 1965
*Freddie And The Dreamers 1965


## אלבומי הלהקה

*Freddie and The Dreamers #5UK #19US 12/63
*You were made for me 12/64
*Do the Freddie #58US 07/65
*Sing along party 1965
*In Disneyland 1966
*Kind Freddie And The Dreamers knight 1967
*Oliver in the underworld 1970


## ראו גם
*הפלישה הבריטית

## קישורים חיצוניים

קטגוריה:להקות רוק בריטיות
חפרית מצויה

[ממוזער|צבר ביצים של חפרית מצויה, [בריכת רחובות]]
[ממוזער|צבר ביצים של חפרית מצויה (תקריב), [בריכת רחובות]]
**חַפָּרִית מצויה** שם מדעי: *Pelobates syriacus*; בעבר, **חפרית עין החתול**) היא חסר זנב ממשפחת החפריתיים. מצב סיכון אזורי (CR(A1c2c,E בישראל שמהווה את גבול התפוצה הדרומי של המין.

חפרית זו אובליגטורית לשלולית חורף, פעילה לילית וניזונה מחלזונות ומחיפושיות. מתקדמת בהליכה ודילוגים קטנים. הראשנים הם יצורים חברתיים ואף צדים ביחד על ידי הכאה בזנבותיהם בקרקע השלולית, פעולה המשחררת אורגניזמים קטנים אשר מהם ניזונים הראשנים. בתקופת הקיץ מתחפרת החפרית המצויה באדמה.

## תפוצה בישראל
האזור הדרומי ביותר בישראל, ולמעשה בעולם, שבו ניתן למצוא את החפרית המצויה הוא שמורת בריכת רוברטס, דרומית לאשדוד. בנוסף היא מצויה בעוד מספר נקודות כמו מישור החוף, השומרון, הגליל התחתון והעליון ורמת הגולן. למרות שהתפוצה נחשבת רחבה, בישראל החפריות עדיין נחשבות מין נדיר והן מופיעות באוכלוסיות בודדות.

## שימור
בשנת 2013 נערך מבצע הצלה של חפריות מבריכת חורף באזור הצ'ק פוסט בחיפה, שם נבנה מרכז מסחרי. החפריות והראשנים שלהן הועברו לגן הזואולוגי באוניברסיטת תל אביב. ראש בית הספר, נגה קרונפלד-שור, וצוות של חוקרים ומתנדבים, גידלו את החפריות במכלים מיוחדים עם קרקע מהאזור בו גדלו החפריות, יחד עם כבול. בנוסף גידלו עבורן רימות וצרצרים. לאחר כארבע שנים נותרו 600 חפריות, שהטילו כמות גדולה מאוד של ראשנים. כל חפרית מסוגלת להטיל כעשרת אלפים ביצים. כמאה חפריות וכאלפיים ראשנים נלקחו לאתרים סודיים בעמק זבולון והושבו לטבע. הייתה זו הפעם הראשונה שחפריות עברו הרבייה בשבי.

במרץ 2021, במסגרת מבצע התנדבות מיוחד ברמת השרון, הועברה אוכלוסיית חפרית עין החתול יחד עם הקרפדה הירוקה, טריטון הפסים והאילנית המצויה, מבריכת החורף שלהם לבריכה חדשה בשטחי הכפר הירוק. זאת, כי על אזור מחייתם האחרון, עומדים להקים שכונת מגורים.

כמו כן נצפו פרטים מהמין בשלולית פונדוק, שלולית חורף הסמוכה לכביש 55, בין הכפרים אל-פונדוק וג'ינסאפוט.

## לקריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 255–258

## קישורים חיצוניים

* חפרית מצויה, באתר הרשימה האדומה של IUCN
* 
* 

## הערות שוליים

קטגוריה:בעלי חיים שתוארו ב-1889
קטגוריה:טקסונים שתוארו בידי אוסקר בטגר
מצויה
קטגוריה:ארץ ישראל: דו-חיים
קטגוריה:בעלי חיים בסכנת היעלמות מארץ ישראל
תרכובת מזו

**תרכובת מזו** או **איזומר מזו** (**Meso**) היא תרכובת המכילה שני אטומי פחמן אסימטריים (מרכזים כיראליים) או יותר, אבל היא אינה כיראלית (ובהתאם, אינה פעילה אופטית) משום שקיים בה מישור סימטריה פנימי. תכונת האכיראליות של תרכובת מזו מתבטאת בכך שניתן לחפוף בין תרכובת מזו לתמונת המראה שלה על ידי סיבוב במרחב. מולקולה המכילה רק פחמן אסימטרי אחד אינה יכולה להיות תרכובת מזו, והיא תהיה בהכרח כיראלית.

## דוגמאות
[שמאל|ממוזער|270px|3 סטריאואיזומרים של חומצה טרטרית. (a) ו-(b) הם זוג [אננטיומרים, ואילו (c) הוא דיאסטריאומר שלהם, הקרוי חומצה מזוטרטרית]]
לחומצה טרטרית יש 3 איזומרים אופטיים (סטריאואיזומרים) - שני אננטיומרים בעלי פעילות אופטית, בעוד שהאיזומר השלישי, הדיאסטריאומר, שקרוי חומצה מזוטרטרית, אינו פעיל אופטית.

שתי דוגמאות נוספות של תרכובות מזו הן: מזו-3,2-דיברומובוטן (meso-2,3-dibromobutane), חומצה ציס-ציקלוהקסאן-2,1-דיקרבוקסילית (cis-cyclohexane-1,2-dicarboxylic acid).

## ראו גם
*כיראליות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סטריאוכימיה
ז'יל מאסנה

**ז'יל מאסנה** (בצרפתית: **Jules Massenet**; 12 במאי 1842 – 13 באוגוסט 1912) היה מלחין אופרה צרפתי.

## קורות חייו
מאסנה החל לנגן בגיל צעיר. בגיל 18 החל את לימודיו בקונסרבטוריון בפריז אותם סיים בהצטיינות. בשנת 1862 זכה על יצירה מוזיקלית מקהלתית שחיבר בפרס רומא, שאיפשר לו לגור ברומא 3 שנים. משחזר לפריז הצליח בעזרת ידידים להעלות כמה אופרות שכתב בשהותו ברומא, אך ההצגות לא זכו להצלחה מיוחדת. עם העלאת האופרה "הורדוס" בשנת 1881 זכה מאסנה בפרסומו ככותב מצליח. ב-1878 נתמנה לפרופסור לקומפוזיציה בקונסרבטוריון של פריז, ובמשרה זו החזיק עד מותו.

## יצירתו

מאסנה חיבר 27 אופרות, 3 באלטים, 7 סוויטות תזמורתיות, אורטוריות, קנטטות, מוזיקה קאמרית, רקוויאם, ושירים.

מאסנה היה מפורסם מאוד בצרפת במחצית השנייה של המאה ה-19. רוב האופרות שלו נשכחו. אלה ששרדו את מבחן הזמן הן:
* **[[הרודיאס אופרה]]** (1881)
***מנון** (1884)
***[[ורתר]]** - לפי **[[ייסורי ורתר הצעיר]]** מאת גתה (1892)
***תאיס** (1894).

הקטעים התזמורתיים המפורסמים של מאסנה הם:
***הרהורים** לכינור ותזמורת, מתוך האופרה **תאיס**.
***אראגונז** מתוך האופרה **אל סיד**.

## קישורים חיצוניים

* 
* 
* 

קטגוריה:מלחיני אופרה צרפתים
קטגוריה:מלחיני בלט
קטגוריה:מלחינים צרפתים במאה ה-19
קטגוריה:מלחינים צרפתים במאה ה-20
קטגוריה:צרפתים שנולדו ב-1842
קטגוריה:צרפתים שנפטרו ב-1912
פיטר וגורדון

ממוזער|פיטר וגורדון
**פיטר וגורדון** (אנגלית: Peter and Gordon) - צמד רוק בריטי מהעיר ליברפול מאמצע שנות ה-60.
## היסטוריה
פיטר אשר וגורדון וולר הקימו את הצמד פיטר וגורדון בשנת 1964 וקיבלו חוזה בחברת EMI. השניים שרו בסגנון המרסיביט. הלהיט הראשון שלהם, A world without love, נכתב על ידי פול מקרטני, שהיה אז בן-הזוג של ג'יין אשר, אחותו של פיטר. הלהיט כבש את ראש המצעד הבריטי והוריד משם את Can't buy me love של הביטלס. השיר הגיע גם לפסגת המצעד האמריקאי. גם שני הלהיטים הבאים של הצמד נכתבו על ידי פול מקרטני, והלהיט הרביעי היה ביצוע שלהם לשיר של דל שנון, אך הם לא הצליחו לשחזר את הצלחת הלהיט הראשון. הלהיט הבא שלהם True love ways של באדי הולי החזיר אותם לצמרת, וגם הביצוע שלהם ללהיט של הטדי-ברס To know you is to love you הצליח להגיע אל חמשת הגדולים בבריטניה. באותה תקופה זכו השניים גם להצלחה גדולה בארצות הברית. מבין להיטיהם הבאים, המצליח ביותר היה Lady Godiva שהוחרם בקובנטרי, בה גרה פעם הליידי. השניים נפרדו בסוף 1968. פיטר הפך למנהל בחברת אפל של הביטלס. גורדון פתח בקריירת סולו והופיע בתפקיד פרעה בסרט על פי המחזמר יוסף וכתונת הפסים המשגעת של טים רייס ואנדרו לויד ובר באמצע שנות ה-70.
גורדון נפטר ב 2009.

## להיטי הלהקה

*A world without love #1UK #1US 04/54
*Nobody I know #10UK #12US 07/64
*I don’t want to see you again #16US 10/64
*I go to pieces #9US 02/65
*True love ways #2UK #14US 04/65
*To know you is to love you #5UK #24US 07/65
*Baby I’m yours #8UK #19US 11/65
*Don’t pity me #83US 11/65
*Woman #28UK #14US 03/66
*There’s no living without your loving #50US 06/66
*Lady Godiva #16UK #6US 10/66
*Knight in rusty armour #15US 01/67
*Sunday for tea #31US 04/67
*The Jokers #97US 04/67
*You’ve had better times 07/68


## תקליטי EP של הלהקה

*Just for you (EP with songs by Freddie And The dreamers) #20UK 1964
*Nobody I know 1964


## אלבומי הלהקה

*Peter and Gordon #18UK 08/64
*A world without love #21US 08/64
*In touch with Peter and Gordon 12/64
*I don’t want to see you again #95US 12/64
*I go to pieces #51US 04/65
*True love ways #49US 10/65
*Hurtin’ ‘n’ lovin’ 10/65
*Woman #60US 03/66
*Somewhere... 12/66
*Lady Godiva #80US 01/67
*Knight in rusty armour 03/67
*In London for tea 06/67


## ראו גם
*הפלישה הבריטית

## קישורים חיצוניים

* 

קטגוריה:להקות רוק בריטיות
מיקרוסקופ כוח אטומי

שמאל|300px
**מיקרוסקופ כוח אטומי** (באנגלית: (Atomic Force Microscope (AFM) הוא מיקרוסקופ בעל רזולוציה גבוהה במיוחד. הרזולוציה שלו יכולה להגיע עד לאנגסטרם בודד. מיקרוסקופ הכוח האטומי הראשון הומצא בשנת 1986, והוא משמש מאז ככלי יסודי בחקר החומר בסקאלות הננומטריות, למטרות דימות ומדידה. מיקרוסקופ זה יעיל במיוחד לחקירת פני שטח של חומרים.

## עקרון פעולה
עקרון הפעולה של מיקרוסקופ הכוח האטומי הוא השימוש בכוחות משיכה ודחייה בסיסיים. בלב המכשיר חיישן (tip), שנע על פני השטח בשני צירים (אורך ורוחב). כאשר החיישן קרוב מספיק לפני השטח מתחילים כוחות רבים לפעול בינו לבין פני השטח, ביניהם כוחות ואן דר ואלס, כוחות חשמליים, כוחות מגנטיים, כוחות קפילריים וכוחות קזימריים. כוחות אלה מזיזים את החיישן, וביחד איתו זז גם המכלול (cantilever) שמחובר אליו. תנועת המכלול מתורגמת לשינוי בתבליט פני השטח של הדגם. בדרך כלל מטילים  קרן לייזר על המכלול, כך שכל שינוי במיקום החיישן יגרום לשינוי בעוצמת קרן הלייזר המוחזרת ממנו לגלאי, ושינוי העוצמה מתורגם לשינוי גובה בפני השטח של הדגם.

התוצאה המתקבלת לאחר סריקת פני השטח של החומר באמצעות המיקרוסקופ היא טופוגרפיה תלת־ממדית של הדגם. לא ניתן להסיק ממנה את הרכב החומר, אלא רק את צורת פני השטח, בדיוק גבוה מאוד.

## יתרונות וחסרונות
למיקרוסקופ כוח אטומי יתרונות רבים על מכשירי מדידה אחרים. הראשון שבהם הוא הרזולוציה הגבוהה שלו. בנוסף לכך, תמונת הדגימה שהוא מייצר היא תלת־ממדית, שלא כמו מיקרוסקופ אלקטרונים המייצר תמונה דו-ממדית של הדגם. כמו כן, אין צורך בריבוץ של שכבת הגנה כנדרש במיקרוסקופ אלקטרונים סורק (SEM), או ריקוע פני השטח כנדרש במיקרוסקופ אלקטרונים חודר (TEM). גם אין צורך לעבוד ברמת ואקום גבוהה - ניתן אפילו לעבוד בסביבה נוזלית, יתרון שמועיל במיוחד לחוקרים מתחומי מדעי החיים. 
[ממוזער|תמונת מיקרוסקופ כוח אטומי של [ננוצלולוז]]
רוב החסרונות של מיקרוסקופ כוח אטומי נוגעים לזמן הרב, יחסית, שאורכת מדידת דגימה אחת. בנוסף, שטח הדגימה וטווח הגבהים הטופוגרפיים הניתנים למדידה קטנים מאוד. לכן שיטה זו מתאימה רק לדגמים קטנים במיוחד. 

## ראו גם
* ננוליתוגרפיית עט נובע

## קישורים חיצוניים

## הערות שוליים

קטגוריה:פיזיקה: מתקני ניסוי ותצפית
כוח אטומי, מיקרוסקופ
חיבוק כלולות

[ממוזער|300px|שמאל|צמד [אילניתיים מהמין Litoria tyleri מדגימים חיבוק כלולות של בית השחי]]
[ממוזער|300px|חיבוק כלולות של צמד [קרפדה מצויה|קרפדות מצויות]]
**חיבוק כלולות** (באנגלית: **Amplexus**) הוא תהליך בו זכר חסר זנב אוחז בנקבה בעזרת רגליו הקדמיות בזמן שהיא מטילה את ביציה. בו בזמן הזכר מפרה אותן בעזרת נוזל המכיל זרע. מכאן כי ההפריה המתרחשת בתהליך חיבוק כלולות היא הפריה חיצונית, ולא הפריה פנימית. חיבוק הכלולות מתרחש בעיקר בסביבה מימית, אולם קיימים חסרי זנב שחיים בסביבה יבשתית ומקיימים את התהליך על היבשה. דוגמה לכך היא הפרטים במשפחת העגולשוניים. קיימים הבדלים בין חסרי הזנב במקום האחיזה של הזכר בנקבה. כך, אצל חסרי זנב מפותחים יחסית, כמו הצפרדעים, האילניתיים והקרפדיים, אחיזת חיבוק הכלולות מתרחשת באזור בית השחי. לעומת זאת, אצל חסרי זנב מפותחים פחות (אצל בני תת-סדרת הארכאובטרכיה), הזכר אוחז בנקבה בבטן ליד הרגליים האחוריות.

הרוב הגדול של חסרי הזנב משתמש באסטרטגיית התרבות זו, בהפריה חיצונית - רק כ-12 מינים מכלל הסדרה משתמשים באסטרטגיה של הפריה פנימית, ואינם מבצעים את חיבוק הכלולות. חיבוק הכלולות הוא אחד מההבדלים המרכזיים בין חסרי הזנב ליתר הסדרות במחלקת הדו-חיים.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חסרי זנב
קטגוריה:רבייה בבעלי חיים
כריזוקולה

**כְריזוֹקוֹלָה** הוא מינרל סיליקטי המכיל נחושת ומים ונוסחתו CuSiO3**·**nH2O. הכריזוקולה נוצר כתוצאה מתהליך שניוני. בתחילה מתרחש תהליך של ריכוז הנחושת בתהליכים מגמתיים הידרותרמיים שבהם תמיסות מימיות חמות המכילות נחושת עוברות דרך סלעים והנחושת שוקעת בהם (כמו בצ'ילה וברפובליקה הדמוקרטית של קונגו) או בשקיעה של נחושת מומסת מתוך מים ששטפו סלעי יסוד שבמקור ריכוז הנחושת בהם היה נמוך (כמו בבקעת תמנע). הכריזקולה נוצרת כאשר בצר הנחושת עובר חמצון

הכריזוקולה נחשבה בעבר כמינרלואיד יותר מאשר כמינרל, משום שרוב הזמן היא אמורפית ורק בטמפרטורות גבוהות היא מתגבשת למבנה תלת-ממדי פילוסיליקטי - סיליקט במבנה בצורת לוחיות של Si4O10.

השימוש העיקרי בכריזוקולה הוא כמקור משני לכריית נחושת, כמו כן משמש המינרל כאבן קישוט בשל צבעו הנאה הכחול-ירוק וכן בשל דמיונו לאופאל, אם כי כריזוקולה טהורה פריכה מדי למטרה זו ורק דגימות המכילות גם קוורץ ניתנות לליטוש.

מקור השם מיוונית "כריסוס" – זהב ו"קולה" – דבק, רמז לשם לחומר שימש להלחים זהב. הראשון להשתמש בשם היה תאופרסטוס ב-315 לפנה"ס.

מקומות שבהם ניתן למצוא את המינרל הם: ישראל (בבקעת תמנע), הרפובליקה הדמוקרטית של קונגו, צ'ילה, קורנוול באנגליה ומדינות ארצות הברית :אריזונה, יוטה, ניו מקסיקו ופנסילבניה.

## קישורים חיצוניים

* כריזוקולה באתר webmineral
* 

קטגוריה:מינרלי נחושת
קטגוריה:מינרלים סיליקטיים
קטגוריה:מינרלים
מתבודדי הרמן

**מתבודדי הרמן** (באנגלית: **Herman's Hermits**) הייתה להקת רוק בריטית מהעיר מנצ'סטר משנות ה-60.

הלהקה נקראה במקור "פעימות הלב" (Heartbeats), עד שבשנת 1963 צורף אליה הזמר פיטר נון (Peter Noone, נולד ב-5 בנובמבר 1947), שגדל כילד פלא בטלוויזיה. הסולן החדש כונה הרמן והלהקה שינתה את שמה ל-מתבודדי הרמן. הלהקה הוחתמה על ידי האמרגן מיקי מוסט, וקיבלה חוזה בחברת EMI-Columbia. הלהיט הראשון שהקליטה הלהקה, I’m into something good של ארל-ג'ין, כבש את פסגת המצעד הבריטי בספטמבר 1964, ובעקבותיו הקליטה הלהקה שרשרת של להיטים מצליחים. בשנת 1965 זכתה הלהקה להצלחה עצומה גם בארצות הברית עם חוזה הקלטה בחברת MGM, בייחוד עם הלהיט Mrs. Brown you’ve got a lovely daughter והחידוש לשיר משנת 1911- I’m Henry VIII, I am שהגיעו לפסגת המצעד האמריקאי. עד שנת 1969 המשיכו מתבודדי הרמן להקליט להיטים בשרשרת. בשנת 1970 הם עברו להקליט בחברת RAK, ושני להיטים שהקליטו זכו להצלחה בינונית בבריטניה. בשנת 1971 עזב פיטר נון את ההרמיטס והתחיל קריירת סולו שהביאה את הלהיט של דייוויד בואי Oh you pretty thing אל המקום ה-12 בבריטניה, אבל בהמשך הוא לא הצליח לשחזר את ההצלחה. ההרמיטס הקליטו עוד שלושה סינגלים שלא נכנסו למצעד.

## להיטי הלהקה

## תקליטי EP של הלהקה

## אלבומי הלהקה

## ראו גם
*הפלישה הבריטית

## קישורים חיצוניים

* 

קטגוריה:להקות בנים
קטגוריה:להקות רוק בריטיות
קטגוריה:להקות שהוקמו בשנת 1963
שולגי

[250px|ממוזער|שמאל|לוח ב[כתב יתדות המפאר את שולגי על ניצחונותיו. מוזיאון סולימאניה בעיראק]]
[250px|ממוזער|שמאל|שני עגילים מתקופת שולגי. אוסף [מוזיאון סולימאניה בכורדיסטן, עיראק]]
**שׁוּלגִי** היה מלך שומרי, אשר מלך בין 1999–2047 לפני הספירה לערך.

שולגי היה המלך השני בשושלת השלישית של אור, בתקופה המכונה בפי החוקרים "תקופת הרנסאנס השומרי". הוא מלך 48 שנה, המתוארכות לשנים 1999–2047 לפני הספירה על פי הכרונולוגיה המאחרת, או לשנים 2113–2161 על פי הכרונולוגיה המקדימה.

שולגי היה בנו של מייסד השושלת השלישית של אור, המלך אור-נמו. הוא החשיב עצמו לאל, והתגאה ביכולות מיתולוגיות ועל-אנושיות. כך למשל הוא הקדיש מזמור של הלל עצמי לתיאור מרוץ שערך מן הבירה אור אל עיר הקודש ניפור ובחזרה - מרחק של כמאה ושישים קילומטר - במשך יום אחד בלבד, וכל זאת במזג אוויר סוער.

אחד המפעלים הבולטים של שולגי היה סלילתן ותחזוקתן של דרכים בממלכתו. הוא בנה פונדקים בצדי הדרכים, בהם יכולים היו עוברי האורח להינפש, להסתתר מפני הגשם או השמש וללון.

שולגי ידוע גם במהפכה שערך בתוכנית הלימודים של בתי הספר השומריים: הוא היה השליט המסופוטמי הראשון אשר זיהה את כוחו של בית הספר כמעצב תודעה ודעת קהל, ועל כן דאג להפוך את המזמורים הרבים שנכתבו בשמו ולכבודו לחומר לימוד בסיסי, אשר הועתק שוב ושוב בבתי הספר ללבלרים בשומר, וכך להנציח את זכרו.

## ראו גם
*רשימת המלכים השומרית
*חוקי אור-נמו
*מזמורי המלך שולגי - מאת יעקב קליין

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אישים שחיו באלף ה-3 לפנה"ס
קטגוריה:מלכים בשומר
The Song Remains the Same

**The Song Remains the Same** ("השיר נשאר אותו דבר") הוא הפסקול של ההופעה המפורסמת של להקת **[[לד זפלין]]** במדיסון סקוור גארדן משנת 1973.

## היסטוריה
ההקלטות לאלבום התקיימו במהלך שלוש ההופעות המתוכננות של הלהקה ב"גארדן" במהלך סיבוב ההופעות של האלבום *[[Houses of the Holy]]*. כל השירים הוקלטו בידי אדי קרמר ומאוחר יתר נערכו באולפני Electric Lady בניו יורק ובאולפני Trident שבלונדון.

על העטיפה מוצג בית קולנוע רעוע שבוסס על אולפן רחוב ישן בלונדון, ששימש בידי הלהקה כתיאטרון חזרות לסיבוב ההופעות של האלבום.

סרט ההופעה כולל בתוכו את השיר *Black Dog*, אך לא את *Celebration Day*, כשבפסקול שיר אחד נכלל במקומו של האחר. שירים נוספים מהסרט שלא נכנסו לאלבום הם: *Since I've Been Loving You*, המבוא ל-*Heartbreaker*, הקטע האינסטרומנטלי *Bron Yr Aur* ויצירה בשם *Autumn Lake*. חלק מהשירים שהופיעו גם בסרט וגם באלבום נלקחו מקטעי ההופעות האחרים מאלה שהיו בסרט.
שירים נוספים שלא הופיעו לא בסרט ולא בפסקול הם *Misty Mountain Hop* ו-*The Ocean*, שהופיעו מאוחר יותר במארז ה-DVD של הלהקה שיצא בשנת 2003.

## רשימת השירים
**צד 1**
#Rock And Roll (פייג'/פלאנט/ג'ונס/בונהם) - 4:03
#Celebration Day (פייג'/פלאנט/ג'ונס) - 3:49
#The Song Remains the Same (פייג'/פלאנט) - 6:00
#The Rain Song (פייג'/פלאנט) - 8:25

**צד 2**
#Dazed And Confused (פייג'/הולמס) - 26:53

**צד 3**
#No Quarter (פייג'/פלאנט/ג'ונס) - 12:30
#Stairway to Heaven (פייג'/פלאנט) - 10:58

**צד 4**
#Moby Dick (פייג'/ג'ונס/בונהם)
#Whole Lotta Love (פייג'/פלאנט/ג'ונס/דיקסון/בונהם)

## קרדיטים
*ג'ימי פייג' - גיטרה חשמלית והפקה
*רוברט פלאנט - שירה
*ג'ון פול ג'ונס - גיטרה בס
*ג'ון בונהם - תופים

## קישורים חיצוניים

קטגוריה:אלבומי לד זפלין
קטגוריה:אלבומי הופעה באנגלית
קטגוריה:אלבומים שהגיעו למקום הראשון במצעד האלבומים הבריטי
אינטגרטור מים

**אינטגרטור מים** היה מחשב אנלוגי אשר נבנה בברית המועצות בשנת 1936. הוא תפקד באמצעות העברה של מים דרך חדר מלא בצינורות ומשאבות מחוברים זה לזה. גובה המים בתאים שונים (בדיוק של חלקי המילימטר) יצג מספרים אגורים. קצב זרימת המים יצג פעולות מתמטיות. המכונה הייתה מסוגלת לפתור משוואות דיפרנציאליות לא הומוגניות, שלבן אדם היה לוקח שבועות לפתור.

מחשבי מים אנלוגיים היו בשימוש בברית המועצות עד שנות ה-80 של המאה ה-20 עבור בניית מודלים ממוחשבים רחבי יריעה.

## ראו גם
* היסטוריה של המחשוב

## קישורים חיצוניים
* מחשב המים של MIT

קטגוריה:מחשבים חלוציים
מוחמד שביר

**מוחמד עיד שביר** (1946 – 14 בנובמבר 2023) היה פוליטיקאי ומיקרוביולוג פלסטיני ונשיא האוניברסיטה האסלאמית בעזה.

## ביוגרפיה
שביר נולד ב-1946 בח'אן יונס שבמנדט הבריטי.
אביו, השייח' עיד שביר, נחשב בחייו לאחד הבכירים בתנועת האחים המוסלמים ברצועת עזה.

את לימודיו האקדמיים החל באוניברסיטת אלכסנדריה, משם המשיך לאוניברסיטת מערב וירג'יניה, שם קיבל תואר דוקטור במיקרוביולוגיה. לאחר מכן עבר לאוניברסיטה האסלאמית בעזה, שם שימש כראש בית הספר לרפואה, כדקאן, ולבסוף כנשיא האוניברסיטה, עד פרישתו ב-2005.

### מועמדותו לתפקיד ראש הממשלה הפלסטינית
בעקבות מבצע גשמי קיץ שבא בעקבות חטיפת גלעד שליט נעשו מגעים בין פת"ח לחמאס על הקמת ממשלת אחדות שהייתה אמורה להיות מורכבת ממומחים ולא מפוליטיקאים. ב-13 בנובמבר 2006 דווח כי שביר קיבל את ההצעה לעמוד בראש ממשלה זו. שביר, שלא היה פעיל פוליטית, נחשב כמקורב לחמאס, אך היה מקובל גם על תנועת פת"ח וההסכמה על מינויו כראש ממשלה הייתה תוצאה של פשרה בין שתי התנועות.

בעקבות התגברות העימותים הפנים-פלסטיניים המינוי לא יצא לפועל ואסמאעיל הנייה וממשלתו המשיכו לכהן בתפקידם. ממשלת האחדות הוקמה בסופו של דבר ב-17 במרץ 2007, שוב בראשות הנייה. שביר לא נכלל בממשלה זו או בממשלות המקבילות והמתחרות של הנייה ושל סלאם פיאד שהוקמו בעקבות השתלטות חמאס על רצועת עזה, פיטוריו של הנייה ומינויו השנוי במחלוקת של פיאד.

### משפחה ומותו
שביר התגורר בעזה, ונולדו לו שני בנים וארבע בנות. אשתו שימשה כסגנית השרה לענייני נשים ברשות הפלסטינית.

שביר נהרג ב-14 בנובמבר 2023 בהפצצה של חיל האוויר הישראלי במלחמת חרבות ברזל.

## קישורים חיצוניים

* 
* מקור בחמאס: מוחמד שביר הסכים לקבל עליו את תפקיד ראש ממשלת הרשות, באתר הארץ

## הערות שוליים

קטגוריה:מיקרוביולוגים
קטגוריה:בוגרי אוניברסיטת וירג'יניה המערבית
קטגוריה:נשיאי אוניברסיטאות ומכללות
קטגוריה:סגל האוניברסיטה האסלאמית בעזה
קטגוריה:פוליטיקאים פלסטינים
קטגוריה:עזתים שנהרגו במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:פלסטינים שנולדו ב-1946
קטגוריה:פלסטינים שנפטרו ב-2023
טאוריס

[ממוזער|שמאל|300px|טאוריס על מפה מ[לונדון, שנת 1770 לערך.]]
**טאוריס** או **טאוריסה** (ביוונית: Ταυρίς או Ταυρίδα, בלטינית: Taurica) הוא שמו העתיק של אזור חצי האי קרים.

## מקור השם
היוונים קראו לארץ על שם תושבי הארץ - הטאורי, שנהגו להתגורר באזור ההררי של חצי האי, ורק מאוחר יותר התיישבו בחופי חצי האי.

## המיתולוגיה היוונית
על פי המיתולוגיה היוונית, איפיגניה נלקחה לטאוריס מאאוליס על ידי האלה ארטמיס שהצילה אותה מאביה (של איפיגניה), אגממנון שרצה להקריב אותה. בטאוריס שימשה איפיגניה ככהנת במקדש ארטמיס עד שברחה עם אחיה אורסטס.

## היסטוריה
בטאוריס התיישבו עמים רבים ובהם הסקיתים שישבו באזורים הדרומיים ההרריים של חצי האי. מתיישבים יווניים הקימו מושבות לחופי חצי האי בהם העיר כרסונסוס (כיום סבסטופול). הרודוטוס מספר כי תושבי טאוריס שנאו את היוונים ונהגו להרוג את המתיישבים היוונים שבאו אל הארץ.

במהלך המאה השנייה לפנה"ס הפך חלקה המזרחי של טאוריס לחלק מממלכת הבוספורוס, ובמהלך המאה הראשונה לפנה"ס נכבשה על ידי האימפריה הרומית.

## מקור השם המודרני
כאשר הטטרים כבשו את חצי האי הם שינו את שמו לקרים - השם המודרני של האזור, שמקורו בשם העתיק הטטרי **Qırım** (וביוונית: קירימאה - Κριμαία).

## הממשל הרוסי והסובייטי
לאחר סיפוח קרים בשנת 1783 על ידי האימפריה הרוסית, ניסו השלטונות להחיות את השם העתיק של קרים וקראו לממשל המקומי גוברניית טאורידה (טאברידה), אולם שם זה לא היה פופולרי, ובמרבית המסמכים הרשמיים נותר השימוש בשם "קרים".

לאחר מהפכת אוקטובר בשנת 1917 שונה שם הממשל של חבל הארץ ל**רפובליקה הסוציאליסטית הסובייטית טאורידה** (ברוסית: Советская Социалистическая Республика Тавриды) לזמן קצר, בטרם נכבש חצי האי על ידי כוחות מעצמות המרכז בשנת 1918. בשנת 1921 שב חצי האי להיות תחת שליטה סובייטית, וחצי האי חולק בין הרפובליקה הסובייטית הסוציאליסטית של קרים לבין הרפובליקה הסובייטית הסוציאליסטית האוקראינית.

## שימוש מודרני
כיום לא נעשה כל שימוש רשמי בשם טאוריס, אולם מספר מוסדות משמרים שם זה, בהם האוניברסיטה המרכזית של קרים הנקראת "האוניברסיטה הלאומית טאורידה".

## קישורים חיצוניים
* 

קטגוריה:יוון העתיקה: גאוגרפיה
קטגוריה:פרובינקיות רומיות
קטגוריה:קרים: היסטוריה
קטגוריה:אוקראינה: היסטוריה
פרנק לויד

**פרנק לויד** (אנגלית: **Frank Lloyd**; 2 בפברואר 1886 – 10 באוגוסט 1960) היה במאי, תסריטאי ומפיק ראינוע וקולנוע אמריקאי.

## ביוגרפיה
פרנק לויד נולד בגלאזגו שבסקוטלנד. עוד כשהיה ילד משפחתו היגרה לארצות הברית. שם החל להיכנס לתעשיית הסרטים, שהייתה אז בראשיתה. הקריירה הקולנועית שלו דומה ביותר לבמאי פרנק בורזייגי. בין השנים 1913 - 1916 עבד כשחקן בסרטי ראינוע קצרים. באותה תקופה גם החל לכתוב תסריטים ולביים. חלקם בסרטים שהוא עצמו משמש בהם ביותר מתפקיד אחד. כך היה לאורך כל העשור השני של המאה ה-20. שנות העשרים הביאו לפריצה בקריירת הבימוי שלו. סרטו המשמעותי הראשון כבמאי היה "אוליבר טוויסט" (1922), עיבוד לרומן הנודע של צ'ארלס דיקנס. זוהי הגרסה המפורסמת ביותר מתקופת הראינוע לספר, בו גילם את אוליבר השחקן-ילד ג'קי קוגן. במהלך עשור זה פרנק לויד היה שותף להקמת האקדמיה האמריקאית לקולנוע (עם 35 אחרים) ואף הוא שימש כנשיא האקדמיה בין השנים 1934 - 1935.

את פרס האוסקר הראשון שלו קיבל לויד כבר בשנה השלישית לחלוקת פרסי האקדמיה האמריקנית לקולנוע. הוא קיבל את פרס הבימוי באפריל 1930 על "אישה אלוהית", כשבקטגוריית הבימוי היו שבעה מועמדים, כשפרנק לויד מועמד עוד פעמיים פרט ל"אישה אלוהית". הסרט עצמו כלל לא היה מועמד לקטגוריית הסרט הטוב ביותר.
סרטו משנת 1933, "תהלוכה", דרמה היסטורית על פי המחזה של נואל קאוורד, זכה בשלושה פרסי אוסקר, ביניהם לבימוי ולסרט הטוב ביותר.

ב-1935 ביים את הסרט הקלאסי "המרד על הבאונטי" בכיכובו של "מלך הוליווד", קלארק גייבל. הסרט גרף 8 מועמדויות לפרס האוסקר ובהם, בפעם היחידה בתולדות הפרס, שלושה שחקנים המועמדים לקטגוריית שחקן ראשי על אותו סרט. לויד עצמו קיבל גם הוא מועמדות, על הבימוי. הוא אומנם הפסיד לג'ון פורד, אך הסרט זכה בפרס "הסרט הטוב ביותר".

סרטים בולטים אחרים שביים לויד: סרט ההרפתקאות "תחת שני דגלים" (1936), "לו הייתי מלך" (1938), בו גילם השחקן רונלד קולמן את דמותו של פרנסואה ויון, הדרמה "The Howards of Virginia", בו כיכב קרי גרנט ודרמת המלחמה "דם על השמש", עם ג'יימס קאגני.

גם לויד, כמו הבמאים האמריקאים פרנק קפרה וג'ורג' סטיבנס ביים סרט דוקומנטרי על מלחמת העולם השנייה. שמו היה "הפצצה האחרונה" והוא היה סרט דוקומנטרי קצר שעסק בהתקפה האווירית של המפציצים האמריקאים על העיר טוקיו. סרט זה היה מועמד לפרס האוסקר בקטגוריית הסרט הדוקומנטרי הטוב ביותר.

## קישורים חיצוניים

* 
* 

קטגוריה:מהגרים מסקוטלנד לארצות הברית
קטגוריה:במאי ראינוע
קטגוריה:במאי קולנוע בריטים
קטגוריה:במאי קולנוע אמריקאים
קטגוריה:שחקני ראינוע
קטגוריה:זוכי אוסקר: הבימוי הטוב
קטגוריה:מייסדי האקדמיה האמריקאית לקולנוע
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1886
קטגוריה:אמריקאים שנפטרו ב-1960